b'\n_START_ARTICLE_\nKortb\xc3\xb8lge\n_START_PARAGRAPH_\nKortb\xc3\xb8lgen (ofte omtalt som HF av h\xc3\xb8ye frekvenser) omfatter b\xc3\xb8lgelengder mellom 10 m og 100 m, radiofrekvensene mellom 3 MHz og 30 MHz. Radiosignalene reflekteres av E-lagene (95-150 km) og F-lagene (>150 km) i ionosf\xc3\xa6ren og kan derfor under gode forhold rekke over flere kontinenter._NEWLINE_De lengre b\xc3\xb8lgelengdene f\xc3\xb8lger terrenget og jordkrumningen bedre enn de korte. Kortb\xc3\xb8lgesignaler reflekteres i ionosf\xc3\xa6ren slik at det blir en sone utenfor dekning av jordb\xc3\xb8lgen og f\xc3\xb8r refleksjonen fra ionosf\xc3\xa6ren, der signalene ikke kan h\xc3\xb8res. Denne sonen kalles skipsonen._NEWLINE_Refleksjonene p\xc3\xa5virkes av sola med forskjellig refleksjon dag og natt, og den p\xc3\xa5virkes av partikkelstr\xc3\xa5lingen fra sola. Utbredelsen av kortb\xc3\xb8lgesignaler er derfor vanskelig \xc3\xa5 forutsi. De forskjellige frekvensb\xc3\xa5ndene i kortb\xc3\xb8lgen har sv\xc3\xa6rt forskjellige egenskaper i forhold til utbredelse._NEWLINE_B\xc3\xb8lgelengde: 10\xe2\x80\x93100 meter.\n_START_SECTION_\nKortb\xc3\xb8lgekringkasting\n_START_PARAGRAPH_\nMange nasjoner kringkaster sine programmer p\xc3\xa5 kortb\xc3\xb8lge. Sendingene rekker i prinsippet over hele verden p\xc3\xa5 en billig m\xc3\xa5te, men kvaliteten og b\xc3\xa5ndbredden er d\xc3\xa5rlig, og derfor benyttes ofte som reserve.\n_START_SECTION_\nFlytrafikk\n_START_PARAGRAPH_\nKortb\xc3\xb8lge brukes ogs\xc3\xa5 innen flytrafikk over hele verden. Som ellers er det mest som reservesamband og flysikkerhet i de tilfeller hvor andre samband bryter sammen.\n_START_SECTION_\nSkipsradio\n_START_PARAGRAPH_\nFordi kortb\xc3\xb8lgeradiosamband kan etableres over hele verden, er dette fortsatt benyttet som reservesamband til sj\xc3\xb8s. Valg av frekvensomr\xc3\xa5de innen kortb\xc3\xb8lgen m\xc3\xa5 baseres p\xc3\xa5 erfaringer med solflekkaktivitet, tid p\xc3\xa5 d\xc3\xb8gnet og posisjon i forhold til kystradiostasjoner p\xc3\xa5 land. P\xc3\xa5 grunn av den smale b\xc3\xa5ndbredden, ble morsealfabetet ofte benyttet f\xc3\xb8r 1990._NEWLINE_Kystradio S\xc3\xb8r, tidligere Rogaland Radio, (kallesignal LGQ (tidl. LGB)) er en kystradiostasjon som ligger p\xc3\xa5 Sola og med anlegg p\xc3\xa5 mellomb\xc3\xb8lge og VHF. Stasjonens kortb\xc3\xb8lgeavdeling ble lagt ned fra 1. januar 2004.\n_START_SECTION_\nPrivatradio\n_START_PARAGRAPH_\nKommunikasjonsradio for privatpersoner if\xc3\xb8lge LA-, PR27- og CB-radiostandarden bruker kortb\xc3\xb8lge kring 27\xc2\xa0MHz (b\xc3\xb8lgelangde ca 11\xc2\xa0meter).\n_START_SECTION_\nAmat\xc3\xb8rradio\n_START_PARAGRAPH_\nFor amat\xc3\xb8rradiotrafikk (ikke-kommersiell trafikk for privatpersoner med radioamat\xc3\xb8rlisens) brukes kortb\xc3\xb8lgen p\xc3\xa5 \xc3\xa5tte forskjellige frekvensb\xc3\xa5nd.'